જિલ્લા મેલેરીયા શાખા દ્વારા આ સ્થળોમાં બ્રિડીંગની તપાસ કરતા ૧૧૨ સ્થળેથી મચ્છરોનાં બ્રિડીંગ મળ્યા છે. બ્રિડીંગ મળવા એટલા માટે ગંભીર છે કે સતત મેલેરીયા વિભાગ કામ કરી રહ્યો છે. સોસાયટીનાં આગેવાનોની મિટીંગ કરીને પોત પોતાની સોસાયટી પુરતી કાળજી રાખવા માટે વિનંતી સાથે તાકીદ કરી છે. છતા કોઇ ફેર ન પડતા ઘરમાં જ તથા ઘર આંગણે મચ્છરો ઉત્પન થઇ રહ્યા છે. ડેન્ગ્યુ તથા મેલેરીયાનાં કેસો પણ સામે આવી રહ્યા છે. મેલેરીયા શાખા દ્વારા શુક્રવારે શ્રીફલ સોસાયટીમાં તપાસ હાથ ધરવામાં આવતા ગાર્ડનમાંથી જ ૨૦૦ જેટલા ફુલછોડનાં કુંડા મળ્યા હતા. મોટા ભાગનાં કંડુમાં પાણી ભરાયેલુ હતુ અને મચ્છરોનાં બ્રિડીંગ પણ હતા. સાર્થેક સર્જક તથા વૃંદાવન ટ્રેડ સેન્ટરની સાઇટ પર ભરાયેલા પાણી પણ મચ્છરોની ફેકટરી બની ગયા હતા. આ તમામને નોટીસો આપવામાં આવી રહી છે. કુડાસણ વિસ્તારની આ તમામ સોસાયટીઓમાં તપાસ કરતા ઘણા દિવસો નિકળી જાય તેવી સ્થિતી છે. પરંતુ સ્થાનિકો પોતાનાં આરોગ્ય માટે પણ આ બાબતે કાળજી રાખવા તૈયાર નથી. નાગરીકો પોતાની સોસાયટીઓમાં ફુલનાં કુંડા, પાણી ભરાય તેવી જગ્યા, ઘરમાં કુલર, ફ્રિજની ટ્રે તથા પાણી ભરાય રહે તેવી ચિજોની યોગ્ય સફાઇ કરે તેવી અપીલ જિલ્લા મેલેરીયા અધિકારી મમતાબેન દતાણી દ્વારા કરવામાં આવી છે.